Účastník ZPC	
Meno, priezvisko, titul:	PhDr. Jozef Facuna, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Štrasbourg, Francúzsko	
Organizátor:	Rada Európy	
Termín:	06.11.-10.11. 2016 	
Účel:	Svetové fórum pre demokraciu – aktívna účasť	
Rokovací jazyk:	anglický jazyk	
Rámcový program	
06. november 2016 
Príchod – Štrasbourg, Francúzsko
07. november 2016
- Otvorenie svetového fóra pre demokraciu
- Plenárne zasadnutie 1 (Učenie sa – teória a prax v oblasti demokracie)
- Plenárne zasadnutie 2 (Vzdelávanie – reprodukovanie alebo prekonávanie nerovnosti?)
- Kultúrny program
08. november 2016
- Networking
- Konferencie s tematikou: Občianstvo, demokracia, školstvo – vzdelávanie
- Konferencie s tematikou: Vzdelanie ako premostenie sociálnych rozdielov
- Prípadové štúdie (rozhovory) 
09. november 2016 
- Diskusia o regionálnych iniciatívach k implementácii Agendy 2030 pre udržateľný rozvoj
- Záverečné zasadnutie
10. november 2016
Odchod – v poobedňajších hodinách	
Stručný priebeh	
Svetové fórum pre demokraciu sa uskutočnilo v priestoroch Rady Európy, Štrasbourg. Prvý deň svetového fóra (07. 11. 2016) pozostával z oficiálneho otvorenia a z dvoch plenárnych zasadnutí. Úvodné príhovory v rámci otvorenia svetového fóra mali nasledujúci predstavitelia štátnych inštitúcií a Rady Európy: Alexandre CASSARO, Thorbjørn JAGLAND, Roland RIES. Hlavné príspevky v rámci plenárnych zasadnutí mali: premiérka Erna Solberg (Nórsko) a ministerka školstva Najat VALLAUD-BELKACEM (Francúzsko). V poobedňajších hodinách bolo uskutočnené pracovné stretnutie so zástupcami z Rady Európy z oddelenia pre vzdelávanie k možnostiam medzinárodnej spolupráce v novom programovom období. Témou medzinárodnej spolupráce boli nasledujúce: inklúzia a vzdelávanie Rómov. Nasledujúci deň svetového fóra (08. 11. 2016) pozostával z viacerých konferencií, ktoré sa sústreďovali na otázky, ako napríklad: Či demokratické občianstvo požaduje schopnosť kritický hodnotiť spoločenské normy a verejné inštitúcie? Plní vzdelávanie svoje poslanie v oblasti podpory demokracie v spoločnosti? Aké sú úlohy v kontexte budovania/posilňovania demokracie v školskom prostredí: učitelia, žiaci/študenti, rodiny, mimovládne organizácie, verejné autority a média? Sú nevyhnutné zmeny organizácií a funkcií vzdelávacích inštitúcií/organizácií? Môžu školy a iné vzdelávacie prostredia stať sa priestorom pre demokratické experimentovanie, zahrňujúce nové formy demokracie v dnešnom digitálnom svete? Existujú alternatívne formy vzdelávania podporujúce demokratické prístupy v školách alebo v iných vzdelávacích inštitúciách/organizáciách? Ak áno, akými spôsobmi/metódami ich môžeme analyzovať? Ako môžu byť demokratické prístupy inovované tak, aby boli viac inkluzívne, a viac uplatňované pre všetkých občanov bez ohľadu na ich sociálne zázemie a kultúrne špecifiká? Prebiehali aj ďalšie aktivity vo forme otvorených workshopov na rôzne tematiky. Boli prezentované úspešne projekty, napríklad z Nemecka „Nástroje a tipy pre participáciu mládeže na vzdelávaní prostredníctvom mobilných a digitálnych aplikácií“, z Francúzska „Pre inkluzívnu Európu: učiť sa žiť spolu a lepšie, zohľadňujúc rôzne ambície/vízie každého z nás“, „Fórum európskej mládeže – Občianske vzdelávanie: hľadanie inšpirácie v mládežníckych organizáciách“, z Belgicka „Zlomiť stereotypy o migrácii v Európe a podporovať rozmanitosť ako prínos pre celú spoločnosť prostredníctvom digitálnej platformy a spolupráce v tejto oblasti. V poradí tretí deň svetového fóra (09. 11. 2016) sa sústreďoval na regionálne iniciatívy k implementácii Agendy 2030 pre udržateľný rozvoj (sponzorované medzinárodnou organizáciou „IDEA“). Takisto na sumarizáciu záverov v kontexte demokracie. Svetové fórum pre demokraciu bolo ukončené ocenením najlepšieho projektu v rámci Democracy Innovation Award. Ocenenie získal projekt z Nemecka s názvom Higher Education for Refugees, Kiron Open Higher Education gGmbH. Iniciatíva tohto projektu bola zameraná na zabezpečenie prístupu k vyššiemu vzdelávaniu pre utečencov z celého sveta.  Na svetovom fóre sa stretlo 140 rečníkov zo 60 krajín a viac ako 2 000 účastníkov zo 100 krajín, ktorí diskutovali o iniciatívach cielené na vyriešenie problému „demokracie a rovnosti“. V roku 2017 sa bude Svetové fórum pre demokraciu sústrediť na problematiku populizmu, najmä z aspektu politických strán a médií.
Účasť na Svetovom fóre pre demokraciu vyplýva z Dohody o spoluprácu 793/2016, ktorá bola uzavretá medzi Úradom vlády Slovenskej republiky a Štátnym pedagogickým ústavom v rámci programu „Miestne a regionálne iniciatívy na zníženie národných nerovností a podporu sociálnej inklúzii“, ktorý je spolufinancovaný Finančným mechanizmom EHP.	
Odporúčania a závery	
- vzhľadom k súčasným požiadavkám globalizácie, modernizácie a znalostnej spoločnosti inovovať vzdelávacie štandardy pre jednotlivé stupne vzdelávania, tak aby sa posilnili u žiakov kompetencie založené na demokracii, vzájomnom porozumení a akceptácií rôznorodosti kultúr v spoločnosti;
- riadenie škôl by malo zohľadňovať demokraktické princípy s cieľom posilniť otvorenosť, súdržnosť a spoluprácu vedenia školy, učiteľov a odborných zamestnancov, nepedagogických zamestnancov a rodiny (rodičov), žiakov, komunity;
- na jednej strane zohľadňovať špecifické potreby žiaka, zabezpečiť vzdelávacie podmienky pre žiakov so zdravotným, sociálnym či kultúrnym znevýhodnením – (čo má byť samozrejmosťou pre každú školu), na strane druhej každého žiaka vnímať ako žiaka so svojim statusom (povinnosť/zodpovednosť) a neprisudzovať/nezdôrazňovať mu jeho znevýhodnenia;
- realizovať vzdelávania, konferencie, workshopy pre zriaďovateľov škôl, manažment škôl, učiteľov a ďalších pracovníkov v oblastiach demokratických a inkluzívnych prístupov.  	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách a realizácii nových programov a projektov financovaných z rôznych grantových schém.	
Prehľad prinesenej dokumentácie a miesto jej uloženia	
- http://www.coe.int/en/web/world-forum-democracy/home 
- Education at the Council of Europe. Skills and qualifications for life in democracy. 28 s. (knižnica ŠPÚ)
- Guidelines for Educators on Countering Intolerance and Discrimination against Muslims. 68 s. (knižnica ŠPÚ)
- Inclusive Political Participation and Representation. The Role of Regional Organizations. 216 s. (knižnica ŠPÚ)	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval:  PhDr. Jozef Facuna, PhD.	
Dátum: 16. 11. 2016	
Správu schválil:   doc. PhDr. Ľudovít Hajduk, PhD., riaditeľ ŠPÚ